SET พลิกปิดลบ 0.18 จุด เผชิญแรงขาย “กลุ่มแบงก์-พลังงาน” กดดัน
SET พลิกปิดลบ 0.18 จุด เผชิญแรงขาย “กลุ่มแบงก์-พลังงาน” กดดัน พรุ่งนี้แกว่งตัวสร้างฐานเพื่อปรับตัวขึ้น พร้อมให้แนวรับ 1,550 จุด และแน้วต้าน 1,575 จุด
SET พลิกปิดลบ 0.18 จุด เผชิญแรงขาย “กลุ่มแบงก์-พลังงาน” กดดัน พรุ่งนี้แกว่งตัวสร้างฐานเพื่อปรับตัวขึ้น พร้อมให้แนวรับ 1,550 จุด และแน้วต้าน 1,575 จุด
20 มิ.ย. 2565

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน ฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยวันนี้วันนี้ปรับตัวลดลงจากแรงขายในกลุ่มธนาคารพาณิชย์ และ กลุ่มพลังงานต้นน้ำที่ได้รับแรงกดดันจากราคาน้ำมันปรับตัวลดลงไปกว่า 6% ในช่วงวันศุกร์ที่ผ่านมา รวมถึงราคาหุ้น บริษัท จัสมิน เทคโนโลยี โซลูชั่น จำกัด (มหาชน) หรือ JTS ปรับตัวลงอย่างหนักตามราคาเหรียญบิทคอยน์ที่ปรับตัวลดลง
อย่างไรก็ตามในช่วงบ่ายกลับมายืนในแดนบวกได้ด้วยแรงเก็งกำไรเข้ามาในกลุ่มท่องเที่ยว โดยภาครัฐมีการผ่อนคลายมาตรการด้านการท่องเที่ยวเพิ่ม ทั้งปรับพื้นที่ทั่วประเทศเป็นสีเขียว เตรียมยกเลิก Thailand Pass ตั้งแต่ต้นเดือน ก.ค. และเตรียมเสนอให้มีการสนับสนุนด้านภาษีสำหรับการจัดประชุม สัมมนา และอีเวนต์ ในการประชุมคณะรัฐมนตรี (ครม.) ที่จะถึงนี้
สำหรับแนวโน้มการลงทุนในวันพรุ่งนี้ มองว่ามีโอกาสที่จะแกว่งตัวสร้างฐานเพื่อปรับตัวขึ้น โดยยังคงต้องติดตามถ้อยแถลงด้านนโยบายของประธานธนาคารกลางสหรัฐ (เฟด) ต่อสภาในวันที่ 22-23 มิ.ย. 2565 รวมถึงข้อมูลยอดขายบ้านเดือน พ.ค. 2565 ของสหรัฐ พร้อมให้แนวรับ 1,550 จุด และแนวต้าน 1,575 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 2,695.24 ล้านบาท ปิดที่ 158.50 บาท ลดลง 4.00 บาท
SCB มูลค่าการซื้อขาย 2,653.82 ล้านบาท ปิดที่ 103.00 บาท ลดลง 3.00 บาท
AOT มูลค่าการซื้อขาย 1,928.80 ล้านบาท ปิดที่ 69.25 บาท เพิ่มขึ้น 1.50 บาท
KBANK มูลค่าการซื้อขาย 1,870.50 ล้านบาท ปิดที่ 148.50 บาท ลดลง 1.50 บาท
CPALL มูลค่าการซื้อขาย 1,861.40 ล้านบาท ปิดที่ 60.25 บาท เพิ่มขึ้น 0.25 บาท